amanoisuno/poet huggingface dataset:
依禦史溫飛卿華清宮二十二韻 徐夤
地靈蒸水暖，天氣待宸遊。岳拱蓮花秀，峰高玉蕊秋。朝元雕翠閣，乞巧繡瓊樓。碧海供驪嶺，黃金絡馬頭。五王更入帳，七貴迭封侯。夕雨鳴鴛瓦，朝陽曄柘裘。伊皋爭負鼎，舜禹讓垂旒。墮珥閑應拾，遺釵醉不收。飛煙籠劍戟，殘月照旌斿。履朔求衣早，臨陽解佩羞。宮詞裁錦段，御筆落銀鉤。帝裏新豐縣，長安舊雍州。雪衣傳貝葉，蟬鬢插山榴。對景瞻瑤兔，升天駕彩虯。丹書陳北虜，玄甲擐犀牛。聖誥多屯否，生靈少怨尤。穹旻當有輔，帷幄豈無籌。鳳態傷紅豔，鸞輿緩紫騮。樹名端正在，人欲夢魂休。讖語山旁鬼，塵銷隴畔丘。重來芳草恨，往事落花愁。五十年鴻業，東憑渭水流。
尚書命題瓦硯 徐夤
遠向端溪得，皆因郢匠成。鑿山青靄斷，琢石紫花輕。散墨松香起，濡毫藻句清。入台知價重，著匣恐塵生。守黑還全器，臨池早著名。春闈攜就處，軍幕載將行。不獨雄文陣，兼能助筆耕。莫嫌涓滴潤，深染古今情。洗處無瑕玷，添時識滿盈。蘭亭如見用，敲戛有金聲。
東風解凍省試 徐夤
暖氣飄蘋末，凍痕銷水中。扇冰初覺泮，吹海旋成空。入律三春照，朝宗萬里通。岸分天影闊，色照日光融。波起輕搖綠，鱗遊乍躍紅。殷勤排弱羽，飛翥趁和風。
和僕射二十四丈牡丹八韻 徐夤
帝王城裏看，無故亦無新。忍摘都緣借，移栽未有因。光陰嫌太促，開落一何頻。羞殺登牆女，饒將解佩人。蕊堪靈鳳啄，香許白龍親。素練籠霞曉，紅妝帶臉春。莫辭終夕醉，易老少年身。買取歸天上，寧教逐世塵。
釣絲竹 徐夤
藋藋拂清流，堪維舴艋舟。野蟲懸作餌，溪月曲為鉤。雨潤搖階長，風吹繞指柔。若將諸樹比，還使綠楊羞。蠶婦非堯女，漁人是子猷。湖邊舊栽處，長映讀書樓。
尚書會仙亭詠薔薇夤坐中聯四韻晚歸補緝所聯因成一篇 徐夤
結綠根株翡翠莖，句芒中夜刺猩猩。景陽妝赴嚴鐘出，風吹嫩帶香苞展，露灑啼思淚點輕。阿母蕊宮期索去，鬥日只憂燒密葉，映階疑欲讓雙旌。含煙散纈佳人惜，海棠若要分流品，秋菊春蘭兩恰平。
和尚書詠泉山瀑布十二韻 徐夤
名齊火浣溢山椒，誰把驚虹掛一條。天外倚來秋水刃，噴石似煙輕漠漠，濺崖如雨冷瀟瀟。水中蠶緒纏蒼壁，千尋練寫長年在，六出花開夏日消。急恐劃分青嶂骨，林際猿猱偏得飯，岸邊烏鵲擬為橋。赤城未到詩先寄，
自詠十韻 徐夤
只合滄洲釣與耕，忽依螢燭愧功成。未游宦路叨卑宦，錢財儘是侯王惠，骨肉偕承裏巷榮。拙賦偏聞鐫印賣，寒益輕裯饒美寢，出乘車馬免徒行。粗支菽粟防饑歉，如今便死還甘分，莫更嫌他白髮生。
鏡中覽懷 徐夤
晨起梳頭忽自悲，鏡中親見數莖絲。從今休說龍泉劍，世上恩讎報已遲。
楚國史 徐夤
六國商於恨最多，良弓休綰劍休磨。君王不剪如簧舌，再得張儀欲奈何。
張儀 徐夤
荊楚南來又北歸，分明舌在不應違。懷王本是無心者，籠得蒼蠅卻放飛。
薔薇 徐夤
朝露灑時如濯錦，晚風飄處似遺鈿。重門剩著黃金鎖，莫被飛瓊摘上天。
大夫松 徐夤
五樹旌封許歲寒，挽柯攀葉也無端。爭如澗底淩霜節，不受秦皇亂世官。
杏園 徐夤
杏苑簫聲好醉鄉，春風嘉宴更無雙。憑誰為謔穆天子，莫把瑤池並曲江。
蕉葉 徐夤
綠綺新裁織女機，擺風搖日影離披。只應青帝行春罷，閑倚東牆卓翠旗。
路旁草 徐夤
楚甸秦原萬里平，誰教根向路傍生。輕蹄繡轂長相蹋，合是榮時不得榮。
讀漢紀 徐夤
布衣空手取中原，勁卒雄師不足論。楚國八千秦百萬，豁開胸臆一時吞。
李夫人二首 徐夤
不望金輿到錦帷，人間樂極即須悲。若言要識愁中貌，也似君恩日日衰。招得香魂爵少翁，九華燈燭曉還空。漢王不及吳王樂，且與西施死處同。
明妃 徐夤
不用牽心恨畫工，帝家無策及邊戎。香魂若得升明月，夜夜還應照漢宮。
馬嵬 徐夤
二百年來事遠聞，從龍誰解盡如雲。張均兄弟皆何在，卻是楊妃死報君。
依韻贈南安方處士五首 徐夤
七貴五侯生肯退，利塵名網死當拋。黔婁寂寞嚴陵臥，借問何人與結交。休把羸蹄蹋霜雪，書成何處獻君王。嵩山好與浮丘約，三十六峰雲外鄉。百萬僧中不為僧，比君知道僅誰能。無家寄泊南安縣，六月門前也似冰。兩鬢當春卻似秋，僻居誇近野僧樓。落花明月皆臨水，明月不流花自流。晉楚忙忙起戰塵，龔黃門外有高人。一畦雲薤三株竹，席上先生未是貧。
依韻答黃校書 徐夤
慈恩雁塔參差榜，杏苑鶯花次第遊。白日有愁猶可散，青山高臥況無愁。
傷進士謝庭皓 徐夤
獻書猶未達明君，何事先游岱嶽雲。惟有春風護冤魄，與生青草蓋孤墳。
聞司空侍郎訃音 徐夤
園綺生雖逢漢室，巢由死不謁堯階。夫君歿去何人葬，合取夷齊隱處埋。
偶題二首 徐夤
買骨須求騏驥骨，愛毛宜采鳳凰毛。駑駘燕雀堪何用，仍向人前價例高。賦就長安振大名，斬蛇功與樂天爭。歸來延壽溪頭坐，終日無人問一聲。
猿 徐夤
宿有喬林飲有溪，生來蹤跡遠塵泥。不知心更愁何事，每向深山夜夜啼。
追和賈浪仙古鏡 徐夤
誰開黃帝橋山塚，明月飛光出九泉。狼藉蘚痕磨不盡，黑雲殘點汙秋天。
蝴蝶三首 徐夤
不並難飛繭裏蛾，有花芳處定經過。天風相送輕飄去，卻笑蜘蛛謾織羅。苒苒雙雙拂畫欄，佳人偷眼再三看。莫欺翼短飛長近，試就花間撲已難。栩栩無因系得他，野園荒徑一何多。不聞絲竹誰教舞，應仗流鶯為唱歌。
新刺襪 徐夤
素手春溪罷浣紗，巧裁明月半彎斜。齊宮合贈東昏寵，好步黃金菡萏花。
寄華山司空侍郎 徐夤
山掌林中第一人，鶴書時或問眠雲。莫言疏野全無事，明月清風肯放君。
初夏戲題 徐夤
長養熏風拂曉吹，漸開荷芰落薔薇。青蟲也學莊周夢，化作南園蛺蝶飛。